Държавен вестник, бр. 3, 2007 г., стр. 113

Б Р О Й  3
Д Ъ Р Ж А В Е Н   В Е С Т Н И К
С Т Р .  113
Указания за попълване на Таблица 2
1. Тази таблица се попълва от лицата, получаващи доходи от дейност
като: еднолични търговци; физически лица, образували ЕООД; съдружници в
търговски дружества; лица, регистрирани като упражняващи свободна про-
фесия или занаятчийска дейност по регистрация; регистрираните земеделски
производители и тютюнопроизводители, работещи без трудови правоотно-
шения (граждански договори) извън земеделската си дейност. Тази таблица
се попълва и в случаите, в които гореизброените лица упражняват дейности,
подлежащи на облагане с окончателен годишен /патентен/ данък. Тя се попъл-
ва и от лицата, които се осигуряват по чл. 40, ал. 5 от ЗЗО и през годината са
получили доходи, подлежащи на данъчно облагане, съгласно данните от да-
нъчната декларация.
2. Съгласно чл. 40, ал. 1, т. 2, б. “б” от ЗЗО, лицата по т. 1 от указанията
определят окончателния размер на осигурителния си доход въз основа на
годишния облагаем доход, деклариран в данъчната декларация. Окончател-
ният размер на осигурителния доход не може да надвишава максималния
месечен осигурителен доход, определен със Закона за бюджета на държав-
ното обществено осигуряване за 2006 г. (1400 лв.). Когато общият месечен
осигурителен доход надвишава дохода, върху който са внесени вноски, върху
разликата следва да се довнесат здравноосигурителни вноски. Месечният
осигурителен доход, с оглед изчисляването годишния размер на вноската,
се получава, като годишният облагаем доход се раздели на броя на месеци-
те, през които е упражнявана дейността. Размерът на осигурителната внос-
ка за 2006 г. е 6%.
3. Колона 3 се попълва от лицата по т. 1 от указанията, имащи доходи,
върху които се дължат осигурителни вноски: от трудови, служебни и при-
равнени към тях правоотношения; от пенсии; от парични обезщетения за
временна неработоспособност, бременност и раждане; от суми, изплаща-
ни за сметка на социалните разходи; от възнаграждения по договори за
управление и контрол на търговски дружества; от трудова дейност на из-
борни длъжности; като служители с духовно звание на Българската пра-
вославна църква и други регистрирани вероизповедания по Закона за ве-
роизповеданията. Лицата, получаващи доходи от трудови правоотноше-
ния, от договори за управление и контрол на търговски дружества, от тру-
дова дейност на изборни длъжности и като служители с духовно звание на
Българската православна църква и други регистрирани вероизповедания
по Закона за вероизповеданията, вписват полученото възнаграждение или
минималния месечен осигурителен доход за съответната професия. Лица-
та, получаващи доходи по служебни и приравнени на тях правоотношения,
попълват полученото възнаграждение.
Данните се вписват въз основа на ведомостите за работни заплати.
В тази колона самоосигуряващите се лица вписват доходите, получени
като членове на ЦИК, РИК и СИК по Закона за избиране на президент и вицеп-
резидент на Републиката.
Доходът, получен от пенсии, е равен на размера на пенсията или сбора
от пенсиите, без добавките към тях.
Доходът от парични обезщетения за временна неработоспособност по-
ради болест, бременност, раждане или за отглеждане на дете е равен на
размера на обезщетението.
Когато месечният осигурителен доход, вписан в колона 3, е равен на
максималния месечен осигурителен доход за месеца, останалите колони не се
попълват и не се довнасят осигурителни вноски за съответния месец.
4. В колона 4 се попълва избраният осигурителен доход, върху който
лицата, изброени в т. 1 от указанията, са внасяли авансово осигурителни
вноски.
5. В колони от 5.1 до 5.5 се вписва осигурителният доход от самооси-
гуряващите се лица, получен от упражняване на дейностите по  т. 1 от тези
указания. Колона 5.6 се попълва от осигурените на основание  чл. 40, ал. 5
от ЗЗО лица, получили доходи, подлежащи на данъчно облагане, съгласно
данните от годишната данъчна декларация.
Ако лицето е упражнявало повече от една дейност, попълва осигурител-
ния си доход за всяка дейност поотделно, съответно за месеца, за който е
упражнявало дейността.
5.1 Тази колона се попълва от едноличните търговци. Те формират го-
дишния си осигурителен доход, като на ред 13, колона 5.1 от Таблица 2 впис-
ват облагаемия доход, деклариран в Приложение 2, ред 1.1 от данъчната дек-
ларация. Месечният осигурителен доход се определя, като тази сума се раз-
деля на броя на месеците, през които е упражнявана дейността.
5.2 Тази колона се попълва от собствениците или съдружниците в търгов-
ски дружества, които декларират доходи от извършване на услуги с личен труд
в тези дружества. Те формират годишния си осигурителен доход за тази дей-
ност, като на ред 13, колона 5.2 от Таблица 2 вписват облагаемия доход,
деклариран в Приложение 3, ред 4 от данъчната декларация. Месечният оси-
гурителен доход се определя, като тази сума се разделя на броя на месеците,
през които е упражнявана дейността.
5.3 Тази колона се попълва от лицата, упражняващи свободна профе-
сия или занаятчийска дейност. Те формират годишния си осигурителен до-
ход, като на ред 13, колона 5.3 от Таблица 2 вписват облагаемия доход,
деклариран в Приложение 3, ред 8 от данъчната декларация. Когато тези
лица имат доходи, върху които се дължат осигурителни вноски, декларирани
в Приложение 4 от данъчната декларация, при формиране на годишния си
осигурителен доход на ред 13, колона 5.3 от Таблица 2 вписват и облагаемия
доход, деклариран в Приложение 4, ред 4 от декларацията. Месечният оси-
гурителен доход се определя, като тази сума се разделя на броя на месеци-
те, през които е упражнявана дейността.
5.4. Тази колона се попълва от лицата по т. 1 от указанията, които упраж-
няват дейности, подлежащи на облагане с окончателен годишен /патентен/
данък по реда на глава ХIV от ЗОДФЛ. Те формират годишния си осигурителен
доход, като на ред 13, колона 5.4 от Таблица 2 вписват облагаемия доход,
деклариран на редове 4, 6, 8 и 10 в Справка А на данъчната декларация,
според начина на упражняване на дейността. Месечният осигурителен доход
се определя, като тази сума се разделя на броя на месеците, през които е
упражнявана дейността.
5.5. Тази колона се попълва от лицата по чл. 4, ал. 3, т. 1, 2 и 4 от КСО
/регистрирани като упражняващи свободна професия и/или занаятчийска
дейност; упражняващи трудова дейност като еднолични търговци, собстве-
ници или съдружници в търговски дружества, земеделски производители и
тютюнопроизводители/, получили възнаграждения за работа без трудово
правоотношение извън тази, за която са регистрирани. Тези лица внасят
осигурителни вноски върху доходите от работа без трудово правоотноше-
ние при годишното определяне на окончателния размер на осигурителния
доход, тъй като върху тези възнаграждения не се дължат осигурителни внос-
ки от страна на възложителя. В тази колона декларират доходите си изпъл-
нителите по договори за прокура на едноличен търговец и изпълнителите по
договори за управление на юридически лица с нестопанска цел, чиято длъж-
ност не е изборна, ако изпълняват тази дейност извън дейността, за която
са регистрирани.
В тези случаи годишният осигурителен доход за дейността се формира,
като на ред 13, колона 5.5 от Таблица 2 се вписва: за работещите без
трудово правоотношение - облагаемият доход, деклариран в Приложение 3,
ред 4 от данъчната декларация; за изпълнителите по договори за прокура
или управление - облагаемият доход, деклариран в Приложение 5, ред 4 от
данъчната декларация. Месечният осигурителен доход се вписва за ме-
сеца, за който е упражнявана дейността. Когато работата е извършена за
повече от един месец и възнаграждението е изплатено в края на пери-
ода, месечният осигурителен доход се определя, като тази сума се
разделя на броя на месеците, през които е упражнявана дейността.
5.6. Тази колона се попълва от лицата, които не са осигурени на друго
основание и са внасяли здравноосигурителни вноски на основание чл. 40,
ал. 5 от ЗЗО върху осигурителен доход не по-малък от половината от минимал-
ния размер на осигурителния доход за самоосигуряващите се лица, определен
със ЗБДОО—110 лв., и същевременно имат получени доходи, подлежащи на
данъчно облагане, съгласно данните от данъчната декларация.
В тези случаи годишният осигурителен доход се формира, като на ред 13,
колона 5.6 от Таблица 2 се вписва облагаемият доход, деклариран в Прило-
жение 4, ред 9; Приложение 6, ред 8 и Приложение 7, ред 15 и данъчната
основа, декларирана в Приложение 8, ред 26 и Приложение 9, ред 2 от данъч-
ната декларация.
6. В колона 6 се попълва сборът от осигурителните доходи, върху които
са внесени осигурителни вноски /колона 3 и 4/.
7. В колона 7 се вписва сумата от общия осигурителен доход за месеца,
върху който се дължат осигурителни вноски, образуван от сбора на доходите,
вписани в колона 3 и колони от 5.1 до 5.6. Сумите, вписани в колона 7, не
могат да надвишават максималния месечен осигурителен доход за съот-
ветния месец /показан в колона 8/.
8. Общият годишен размер на осигурителния доход, върху който се дов-
насят осигурителни вноски, се изчислява като разлика от сумите по ред 13 на
колона 7 и ред 13 на колона 6 и се попълва в т. 1 под Таблица 2. При поло-
жение че разликата е положителна, върху нея се довнасят осигурителни
вноски, а ако е отрицателна, надвнесените суми се възстановяват, освен
когато осигурителният доход по колони от 5.1 до 5.6 е по-малък от мини-
малния осигурителен доход по ЗЗО. Осигурителни вноски не се довнасят,
в случай че сумите на ред 13 в колони 6 и 7 са равни.
9. Дължимата осигурителна вноска за осигуреното лице се изчислява в
размер 6 на сто от сумата в т. 1 под Таблица 2 и се попълва в т. 2 под таблицата.
10. Сумата в т. 2, вписана под таблицата, се внася по сметката за
набиране на здравноосигурителните вноски в ТД на НАП по кода за вид
плащане, определен за целта, в 30-дневен срок след подаване на данъч-
ната декларация.
Дължимите осигурителни вноски за довнасяне се внасят с преводно
нареждане/вносна бележка или пощенски запис със задължително  вписан
единен граждански номер (ЕГН) отделно за всяко самоосигуряващо се лице.